Arne-Johan Rauan

Arne-Johan Rauan, med artistnavnet Bellman, (født 30. april 1976) er en norsk indie/pop-musiker fra Larvik.

Om Bellman 
Bellman ble dannet som et enmannsprosjekt av Arne-Johan Rauan i 2005. 

Rauan ville lage enkel melodiøs musikk og arbeidet med platen Mainly Mute før han hadde hatt sin første live-opptreden. I 2006 hadde Bellman fått et liveband og havnet blant finalistene i NRKs Urørt.. Mainly Mute ble gitt ut på C+c records i 2009 til gode anmeldelser og tre uker på VG-lista med 6. som beste plassering. Bellman opptrådte under Bylarm to ganger og deres singel Spaceship, Move Slow! fikk mye spilletid på NRK P3, med åtte uker på A-listen.

Bellmans andre album The Curse ble sluppet høsten 2010 på C+c records. I 2011 ble det i tillegg til Norge holdt konserter i Danmark og England. I 2012 reiste Bellman på turné til Sør-Korea for å promotere at albumet Mainly Mute ble gitt ut på Leaplay Records i Seoul.. Mainly Mute-sporet Spaceship, Move Slow! var tidligere blitt brukt i en reklame og en TV-serie i landet.. 

Bellmans tredje album Melopoiïa ble sluppet senhøsten 2013 på C+c records. Albumet kom ut i Sør-Korea (Leaplay Records) og Japan (Flake Records) året etter (2014). Låta Accident By Art fra dette albumet ble i 2015 brukt i den offisielle traileren til dokumentaren om den Engelske fotballspilleren Paul «Gazza» Gascoigne. 

Bellmans fjerde album Morphology ble opprinnelig sluppet digitalt i starten av 2017 på Another Jilted Rebel Records. Albumet ble sluppet fysisk i Japan (Nordic Light Records) samme året, og digitalt i Korea (Leaplay Music) og Kina (Pocket Records). Albumet ble i 2018 relansert og utkom (CD) i Norge på Another Jilted Rebel Records med world-wide distribusjon gjennom The Orchard, og i 2020 ble albumet også sluppet på Kassett på samme plateselskap. Låten Can You Feel It? fra albumet Morphology ble i 2017 brukt i traileren til Hollywood-filmen How To Talk To Girls At Parties med blant andre Nicole Kidman og Elle Fanning i hovedrollene. 

Bellman slapp sitt femte studioalbum Melatonin Chronicles den 29. april 2022. Albumet ble sluppet på CD, kassett og digitalt.

Skuespiller 
Arne-Johan Rauan debuterte i 2022 som skuespiller i den norskproduserte spenningsserien Wisting, hvor han spiller en FBI agent sammen med Hollywoodstjernen Carrie-Anne Moss. Serien er basert på bøkene til Jørn Lier Horst.

Skulpturkunster 
Arne-Johan jobber også som skulpturkunstner og er fast representert i en rekke anerkjente gallerier i Norge og utlandet.

Studio- og liveband 
 Pål-André Rauan – Keyboard
 Eirik Vigeland - Bass
 Jonas Rohde-Moe - Gitar
 Trym Gjermundbo - Trommer
 Elisa Herbig - Cello
 Lotte Hellstrøm Hestad - Fiolin

Tidligere bandmedlemmer 
 Jonas Barsten - Trommer
 Lasse Baklien - Trommer
 Marius Røe Nåvik - Fiolin
 Bjørn Rummelhoff Hansen - Gitar
 Karolin Broosch - Fiolin
 Johanne Rosenvinge - Fiolin
 Martin Rosenhoff - Cello
 Bård Helgeland - Bass
 Claus Heiberg Larsen, trommer
 Sturla Tesdal Hinze - Bass
 Nils Martin Larsen - Gitar
 Harald Frøland - Gitar

Diskografi 
 Mainly Mute (2009)
 Mainly Mute Remixed (2009)
 Live at Sliperiet (2009)
 Live at Sliperiet DVD (2009)
 The Curse (2010)
 19 EP (2012)
 Melopoiïa (2013)
 Morphology (2017)
 Melatonin Chronicles (2022)

Referanser

Eksterne lenker
 
 Bellman hos MySpace
 Bellman hos Facebook
 Bellman hos Twitter

Band etablert i 2005
Norske popgrupper
Fødsler i 1976